*APSTIPRINĀTS:*

*ar iepirkuma komisijas 2019.gada 23.jūlija*

*sēdes protokolu Nr.8*

**VAS „Latvijas dzelzceļš”**

**Atklātā konkursa**

**„Daugavpils pieņemšanas parka un tam piebraucamo ceļu attīstība – būvniecība”**

**(iepirkuma identifikācijas Nr. LDZ 2019/7-IB/6.2.1.2/16/I/003/01-04)**

**SKAIDROJUMS Nr.5**

|  |  |  |
| --- | --- | --- |
| **Nr.****p.k.** | ***Jautājumi*** | ***Atbildes*** |
| **1.** | Izpētot pieejamo topogrāfisko uzmērījumu un valsts zemes dienesta datus ir konstatēts, ka ~100-200 m garā posmā nav iespējams dzelzceļa nodalījuma joslas robežās izbūvēt autoceļa pieslēgumu Loģistikas ielai, neskarot pašvaldības zemes vienību  Nr.05000330006, jo traucē 330 kV elektrolīniju balsti. Pašvaldības zemes vienībā jāizbūvē ~100-200 m garš asfaltētā ceļa posms, jo  dzelzceļa nodalījuma joslā atrodas 330 kV elektrolīnijas balsti un noliktavas ēka ar kadastra Nr.05000083201009, kuru atrašanās vietas neatļauj ievērot normatīvos attālumus ceļa novietojumam no ēkām un līdz elektrolīnijas balstiem. Dzelzceļa nodalījuma joslas šaurākajā vieta starp ēku un elektrolīnijas balstu ir ~14 m, bet normatīvie attālumi nosaka, ka no elektrolīnijas balsta ceļa elementiem jābūt vismaz 10 m attālumā.Lūdzu precizēt un skaidrot:* Vai Pasūtītājs ir vienojies ar pašvaldību par pašvaldības zemes izmantošanu autoceļa izbūvei?
* Vai Pasūtītājs ir vienojies ar „Augstsprieguma tīkls” par normatīvo attālumu neievērošanu šī projekta ietvaros?

Vai Pasūtītājs pieļauj  ēkas ar kadastra Nr.05000083201009 demontāžu un ceļa pieslēguma izveidošanu nevis pie Loģistikas ielas, bet pie preču stacijas muitas kontroles punkta stāvlaukuma? | Autoceļa pieslēguma Loģistikas ielai tehniskais risinājums tiks noteikts būvprojekta izstrādes laikā, kā arī  nepieciešamības gadījumā tiks risināts jautājums par pašvaldības zemes izmantošanas iespējām.Pasūtītājs nav tiesīgs lemt par trešo pušu īpašumu demontāžu. |
| **2.** | Ceļu būves firma SIA „BINDERS”, kā ieinteresētais pretendents dalībai VAS „Latvijas dzelzceļš” (turpmāk - Pasūtītājs) rīkotajā atklātā konkursā „Daugavpils pieņemšanas parka un tam piebraucamo ceļu attīstība – būvniecība”, iepirkuma identifikācijas Nr. LDZ 2019/7-IB/6.2.1.2/16/I/003/01-04, (turpmāk - Iepirkums), pamatojoties uz Pasūtītāja veiktajiem grozījumiem Nr.2, kas apstiprināti ar iepirkuma komisijas 2019.gada 10.jūlija sēdes protokolu Nr.5 (turpmāk – Grozījumi), norāda uz Grozījumu 9. un 10.punkta neatbilstību normatīvo aktu prasībām.Saskaņā ar Grozījumu 9. punktu iepirkumu komisija nolēma izteikt atklāta konkursa nolikuma 6.2.15.punktu šādā redakcijā: *„6.2.15. Pretendents ir tiesīgs veikt darbus šādās noteiktās sfērās/jomās – dzelzceļa sliežu ceļu, dzelzceļa signalizācijas sistēmu, elektroietaišu, elektronisko sakaru/telekomunikācijas sistēmu un tīklu, ēku projektēšanā un būvdarbos, kā arī inženierizpētē (prasību var izpildīt viens no piegādātāju apvienības dalībniekiem vai piegādātāju apvienības dalībnieki kopā).”* Savukārt saskaņā ar Grozījumu 10.punktu iepirkumu komisija izteica atklāta konkursa nolikuma 6.2.18.punktu šādā redakcijā: *„6.2.18. Pretendenta rīcībā ir kvalificēts un pieredzējis personāls saskaņā ar Nolikuma 3.pielikuma prasībām, kas piedalīsies iepirkuma rezultātā slēdzamā iepirkuma līguma izpildē (prasību var izpildīt viens no piegādātāju apvienības dalībniekiem vai piegādātāju apvienības dalībnieki kopā.)”*Norādām, ka saskaņā ar Sabiedrisko pakalpojumu sniedzēju iepirkumu likuma (turpmāk – SPSIL) 41.panta trešo daļu Sabiedrisko pakalpojumu sniedzējs var izdarīt grozījumus iepirkuma procedūras dokumentos, izņemot gadījumu, kad grozītie noteikumi pieļauj atšķirīgu piedāvājumu iesniegšanu vai citu kandidātu vai pretendentu dalību vai izvēli iepirkuma procedūrā. Ja iepirkuma procedūras dokumentos izdarīti grozījumi, piedāvājumu iesniegšanas termiņš tiek pagarināts atbilstoši informācijas vai izmaiņu svarīgumam tā, lai ieinteresētie piegādātāji vai kandidāti var iepazīties ar visu informāciju, kas nepieciešama piedāvājumu sagatavošanai, un tiktu ievēroti Ministru kabineta noteikumos par iepirkuma procedūras norises kārtību noteiktie minimālie termiņi.Ar Pasūtītāja veiktajiem grozījumiem Iepirkuma nolikuma 6.2.15. un 6.2.18.punktā faktiski tiek pilnībā mainīts pretendentu loks, ievērojami ierobežojot konkurenci Iepirkumā, proti, nosacījums, ka minētās prasības var izpildīt tikai piegādātāju apvienības dalībnieks vai visi apvienības dalībnieki kopā, ierobežo pretendenta iespējas balstīties uz citu personu spējām.Vēršam uzmanību, ka saskaņā ar SPSIL 17.panta sesto daļu Sabiedrisko pakalpojumu sniedzējs var iepirkuma procedūras dokumentos noteikt, kā piegādātāju apvienībām jāizpilda prasības attiecībā uz saimniecisko un finansiālo stāvokli vai tehniskām un profesionālām spējām. Šādām prasībām jābūt samērīgām un balstītām uz objektīviem iemesliem.Nosacījums, ka Iepirkuma nolikuma 6.2.15. un 6.2.18.punkta prasību var izpildīt tikai pati piegādātāju apvienība kopā vai viens no tās dalībniekiem, liedz pretendentam (tai skaitā piegādātāju apvienībai) izmantot normatīvajos aktos paredzētās tiesības piesaistīt personu, uz kuras iespējām balstīties, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām. Šāda prasība nav samērīga un pamatota, turklāt ievērojami ierobežo konkurenci, jo Latvijā minētās prasības var izpildīt tikai daži uzņēmumi. Prasību nesamērīgums vēl jo vairāk ir attiecināms uz grozījumiem Iepirkuma nolikuma 6.2.18.punktā, kas faktiski nozīmē, ka piegādātāju apvienībai vai kādam no tās dalībniekiem ir jābūt darba attiecībās ar personālu, kas piedalīsies līguma izpildē. Tādējādi tiek liegtas ne tikai pretendenta tiesības balstīties uz citu personu spējām, bet arī piesaistīt līguma izpildē apakšuzņēmējus.Ņemot vērā iepriekš minēto, lūdzam veikt grozījumus Iepirkuma dokumentācijā, izslēdzot pretēji normatīvajiem aktiem pieļauto iespēju atšķirīgu piedāvājumu iesniegšanai vai citu pretendentu dalībai iepirkuma procedūrā, proti, no Iepirkuma nolikuma 6.2.15. un 6.2.18.punkta izslēdzot nosacījumu, ka prasību var izpildīt viens no piegādātāju apvienības dalībniekiem vai piegādātāju apvienības dalībnieki kopā.  | Pasūtītājs, veicot grozījumus Nr.2, nav veicis izmaiņas attiecībā uz pretendenta un pretendenta personāla kvalifikācijas prasībām, nav ierobežojis pretendenta iespējas balstīties uz citu personu spējām un nav liedzis pretendentam iespēju izvēlēties pretendēt uz iepirkumu pašam, nepieciešamības gadījumā slēdzot apakšuzņēmuma līgumu ar trešajām personām, vai arī apvienoties ar citiem subjektiem un pretendēt uz iepirkumu kopīgi kā personu apvienībai. Grozījums ir veikts ievērojot 2017.gada 28.marta Ministru kabineta noteikumu Nr.187 „Sabiedrisko pakalpojumu sniedzēju iepirkuma procedūru un metu konkursu norises kārtība” 2.15.apakšpunkta regulējumu, lai paskaidrotu noteikumus, kā gadījumā, ja pretendents nolems veidot piegādātāju apvienību, piegādātāju apvienībām ir jāizpilda prasības attiecībā uz tehniskajām un profesionālajām spējām.  |
| **3.** | Ar Pasūtītāja Prasību 1.sējuma „Vispārīgās prasības” 1.pielikuma – Tehnisko noteikumu 2.12., 2.13., 2.15.punktu un 3.sējuma „SCB”, Section 4 „TECHNICAL REQUIREMENTS FOR PROJECTED SYSTEMS” 6.8.punktu un 7.2 punktu, ir noteikts, ka Uzņēmējam jānodrošina esošo sistēmu sasaiste ar jaunizbūvējamajām sistēmām. 2019.gada 28.jūnija skaidrojumos Nr.1 VAS „Latvijas Dzelzceļš” ir norādījis, ka esošā DC sistēma ir Bombardier Ebiscreen 2000. Saskaņā ar specifikāciju, visiem Pretendentiem, izņemot Bombardier, būs nepieciešama papildus būtiska signalizācijas sistēmas adaptācija, kā arī nepieciešamība vērsties pie Bombardier, lai ieviestu nepieciešamās izmaiņas un adaptāciju viņu sistēmā. Vēršam uzmanību, ka šāds dominējošs ražotāja Bombardier stāvoklis, rada apstākļus netaisnīgu cenu vai citu netaisnīgu tirdzniecības noteikumu tiešai vai netiešai uzspiešanai vai piemērošanai, kā arī nevienādu noteikumu piemērošanai ekvivalentos darījumos ar citiem tirgus dalībniekiem, radot tiem konkurences ziņā nelabvēlīgākus apstākļus, jo iesniedzot piedāvājumu Bombardier nebūs izdevumi, kas saistīti ar sistēmu sasaisti. Turpretim, citiem piegādātājiem rodas papildus izmaksas vēl bez saviem tehniski kvalificētiem risinājumiem, kas vienlīdz apmierinātu klienta darbības funkcionalitāti un drošības prasības par ekonomiskāku cenu.Šī tehniskā prasība nepārprotami pārkāpj Direktīvas 2014/24/ES un 2014/25/ES, kuras 83.pants nosaka ka „…tehniskās specifikācijas būtu jāizstrādā tā, lai izvairītos no mākslīgas konkurences samazināšanas, piemērojot prasības, kas dod priekšroku konkrētam uzņēmējam, atspoguļojot galvenos raksturlielumus piegādēm, pakalpojumiem vai darbiem, ko parasti piedāvā šis uzņēmējs.”Lūdzam Pasūtītājam izņemt no Iepirkuma minētās diskriminējošās prasības, lai nodrošinātu vienlīdzīgu konkurenci un caurspīdīgu projekta iepirkumu visiem ieinteresētajiem piedāvājuma iesniedzējiem. Obligāti prasītā pielāgošana esošajai Bombardier sistēmu sasaistei rada lielus konkurences izkropļojumus un pilnībā tehniski un ekonomiski atbalsta Bombardier, kā sistēmas piegādātāju, salīdzinājumā ar citiem pretendentiem.Lūdzam pārskatīt Pasūtītāja prasības un nodrošināt, ka par šiem darbiem VAS „Latvijas Dzelzceļš” vienosies ar Bombardier, ārpus Iepirkuma, un izslēgt tās no Pretendenta piedāvājuma apjoma, t.i. 3.sējuma „SCB”, Section 4 „TECHNICAL REQUIREMENTS FOR PROJECTED SYSTEMS”:SECTION 4 TECHNICAL REQUIREMENTS FOR PROJECTED SYSTEMS,Chapter 6.8 Interface Requirements, Points:6.8.4.1. Single track lineblock without passage signals (Daugavpils arrival yard – b.p.14km)6.8.5.1. Single track lineblock with passage signals (Līksna - b.p.381 km)6.8.5.2. Single track lineblock without passage signals (b.p.381 km – b.p.383)6.8.6.1. Single track lineblock without passage signals (b.p. 1 km - b.p. 383 km)Chapter 7.2. CTCa. Daugavpils junction train dispatcher section workplace monitors.ii. B.p.524 km shall be removed;v. Open line Daugavpils Arrival yard – b.p.381 km with passage signals shall be added with 2 unguarded level crossings with automatic signalling for control and monitoring; vi. B.p.381 km shall be added for control and monitoring; ix. Reference to b.p.8 km (on monitor picture of b.p.383 km) shall be removed, reference to b.p. 1 km shall be added; x. Open line b.p.1 km – b.p. 383 km shall be added for monitoring;b. Pļaviņas – Krustpils – Daugavpils - Rēzekne train dispatcher section workplace monitors.i. Open line Līksna – b.p. 383 km shall be removed, open line Līksna b.p.381 km shall be added;ii. Monitoring of b.p. 383 km shall be removed, monitoring of b.p. 381 km shall be added;šī un citas Pasūtītāja saistītās prasības. | Pasūtītāja prasību 3.sējuma 4.sadaļas 6.8. punkts sniedz Pretendentam iespēju piedāvāt elektronisko vai releju sasaisti, t.sk.,  Pretendenta minētajiem punktiem 6.8.4.1., 6.8.5.1., 6.8.5.2. un 6.8.6.1. tā, lai neradītu konkurences samazināšanu. Pasūtītāja prasību 3.sējuma 4.sadaļas 7.2.punkta prasības ir funkcionālās prasības, kuru izpildei Pretendents it tiesīgs izvēlēties savu tehnisko risinājumu, piemēram, aizvietot esošos Pasūtītāja infrastruktūras elementus ar līdzvērtīgiem Pretendenta izstrādātiem un ražotajiem elementiem. |
| **4.** | VAS „Latvijas Dzelzceļš” (turpmāk – Pasūtītājs) rīkotā atklātā konkursā „Daugavpils pieņemšanas parka un tam piebraucamo ceļu attīstība – būvniecība”, iepirkuma identifikācijas Nr. LDZ 2019/7-IB/6.2.1.2/16/I/003/01-04, (turpmāk – Konkurss), 2019.gada 10.jūlija Grozījumos Nr.2, Pasūtītājs ir veicis būtiskas izmaiņas, attiecībā uz Pretendenta un Pretendenta personāla kvalifikācijas prasībām, kas jāizpilda pašam Pretendentam, bez apakšuzņēmēju piesaistes. Ņemot vērā, ka šāda prasība izmaina pretendentu sadarbības struktūru, nepieciešams vienoties par uzņēmumu sadarbību un noslēgt piegādātāju apvienības līgumu. Ārvalstu pretendentiem šāda lēmuma pieņemšanai ir nepieciešams veikt dažādas risku analīzes, saņemt saskaņojumus, izstrādāt un visu personas apvienības biedru vadības struktūrās saskaņot apvienības līgumu. Lūdzam rast iespēju pagarināt Konkursa iesniegšanas termiņu līdz 2019.gada 1.septembrim. | Skatīt atbildi uz 2.jautājumu.Piedāvājumu iesniegšanas un atvēršanas termiņš netiek pagarināts. |
| **5.** | Atsaucoties uz atklātā konkursa „Daugavpils pieņemšanas parka un tam piebraucamo ceļu attīstība – būvniecība” (iepirkuma identifikācijas Nr. LDZ 2019/7-IB/6.2.1.2/16/I/003/01-04) Pasūtītāja skaidrojuma Nr.1 atbildi Nr.1 un skaidrojuma Nr.3 atbildēm Nr.1 un Nr. 3, norādām, ka iepriekš minētā konkursa ietvaros Pretendenta rīcībā nav visas nepieciešamās informācijas, tai skaitā par Pasūtītāja esošo mikroprocesoru signalizācijas un dispečercentralizācijas sistēmu ar kuru būtu jāveic sasaiste un jāievieš tajā izmaiņas.Papildus Pretendents pēc pirmo Pasūtītāja skaidrojumu saņemšanas oficiāli ir pieprasījis nepieciešamo tehnisko informāciju un cenu piedāvājumu no esošās mikroprocesoru signalizācijas un dispečercentraliācijas sistēmas (ar kuru būtu jāveic sasaiste un jāievieš tajā izmaiņas) piegādātāja, kā arī no barošanas iekārtu, pārmiju apsildes un citu ārējo sistēmu piegādātājiem, bet uz 2019. gada 19.jūliju atbildi nav saņēmis.Vēl jo vairāk ņemot vērā Pasūtītāja skaidrojuma Nr.2 atbildes Nr.4, Nr.5 un Nr.6 un skaidrojuma Nr. 4 atbildi Nr.8 Pretendenta ieskatā netika sniegtas precizējošas atbildes korekta finanšu un tehniskā piedāvājuma sagatavošanai, līdz ar ko būtu nepieciešams papildus laiks iespējamo risinājumu izvērtēšanai.Ievērojot augstāk minēto, Pretendenta interesi piedalīties atklātajā konkursā, kā arī finanšu un tehniskā piedāvājuma sagatavošanas nepieciešamību atbilstoši konkursa nolikumam un Pasūtītāja prasībām, lūdzam pagarināt piedāvājuma iesniegšanas termiņu līdz 2019.gada 1.septembrim. | Piedāvājumu iesniegšanas un atvēršanas termiņš netiek pagarināts. |